《桃花园招兀颜廉访使饮》
元代·张昱

桃花好是未全开，人世花开醉几回？一片娇随歌扇去，满园红待使君来。

尊罍有兴皆清事，风雨明朝又绿苔。谁见朔儿千岁实，衔巾青鸟莫相猜。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。